蔣叔行挽辭  其一
作者：王柏
朝代：宋

paragraphs: 萬山蟠兮有宅一區，吁嗟吉士兮心古而色愉。
平生激烈兮談忠義之事，求師教子兮必有道之儒。
流德誼兮鼎鼎，浸策足兮功名之途。
引壺觴兮自適，玩日月之雙車。
有淑兮爾配，絲枲兮劬劬。
指期頤兮二豎立病，既偕老兮亦相繼而長徂。
望雙旌兮有慟，酹一束兮生芻。